શેરબજારમાં નેગેટિવ સેન્ટિમેન્ટ છે. આગામી સપ્તાહે યુએસ ફેડરલ રિઝર્વ એક દાયકા બાદ વ્યાજના દરમાં વધારો કરે તેવી શક્યતાઓ પાછળ વિદેશી રોકાણકારો કેશ માર્કટમાં સતત વેચવાલી કરી રહ્યા છે. વૈશ્વિક શેરબજારમાં પણ અનિશ્ચિતતાનો માહોલ જોવા મળી રહ્યો છે. સ્થાનિક મોરચે પણ તેની સીધી નકારાત્મક અસર પડી છે. શેરબજારમાં કોઇ સપોર્ટ લેવલ કામ કરતું નથી તો બીજી બાજુ કોઇ પોઝિટિવ ટ્રિગર નહીં હોવાના કારણે બજાર વધુ ને વધુ તૂટી રહ્યું છે. આગામી સપ્તાહે રિઝર્વ બેન્ક ઓફ ઇન્ડિયા બેઇઝ રેટની નવી ફોર્મ્યુલા લાવી શકે છે તેવા સેન્ટિમેન્ટ પાછળ બેન્કિંગ શેર્સમાં પછડાટ જોવા મળી છે.